text stringlengths 0 17.2k |
|---|
joni e pa kutampa ukulya ubwali alyapo fye isha kupenda aeba janet ukuti amupeele umunkoyo |
janet aleta balanwa bonse babili |
ubushiku bwakonkapo joni aya ku kumona abasungu bakwe ku ncito awe bayanupeela ubushiku bumbi ubwa kutuusha pakuti abweshe amaka |
paul na robin bali bakalaliki mu gavanenti baleinuka ku ncito ne nshita ya four koloko |
kanshi batile bashibwela ku ncito baipushanya inshita ya kulandilamo no munabo joni |
baumfwana ukuti tacafishe bafwile ukumushimikila nga bamwita ku cakulya |
ilyo joni alebwela ku kumona abasungu bakwe apita ku mulumendo umo ifi uo aishiba ukuti alishiba icindebele pakuti ayemulondolwela ulya kalata wakwa clara nkosi mu cibemba |
cilumendo ulya pa kumona joni amwendela atemwa nganshi pantu alemona joni uwamisuula uushingasakamana ukutanalila ababiye |
uyu mulumendo umutundu wakwe mungoni kabili alishibe icindebele ne cibemba sana |
joni ati ekale panono atampako ati mwandini ba banda wesu naisandeipusha nga kuti mwangafwako ukupilibwila aya mashiwi mu cibemba |
banda bwangubwangu apoka kalata atampa no kusoma eka mu kapoopo |
elyo aipusha joni ati bushe mulefwaya nsose fye ku kanwa atemwa mulefwaya nembe |
joni we mfumu kuti cawamisha ukulemba |
awe banda abuula ne pepala atampa no kwalula kalata ulya mu cibemba |
cilya apwa apeela joni asomapo amona ne filembo fyonse nga nafilungama |
awe asoma onse ukwabula no bwafya |
asanga icibemba conse cili icatambalala |
epa kutotela banda ati nasantika san aba banda nomba naumfwa umo kalata alolele |
banda amwipusha ati ba bowa shi nalimo mulefwaya ukusambilila icindebele |
joni aseka ati ee mukwai ulu lulimi nalutemwa sana nomba fye ukukosa ici mwaba no kuitomona nga we ulelya insongwa |
joni pa kubwela kumwakwe te pa bukali pa mulandu janet alemufisa icishinka |
kabili alishininkishe ukuti ulya kalata tafumine kuli banyina mwaice yafumine kuli kapenta ku lusaka |
nga filya tulandile kale joni atile fye ashifuma pa nganda na cilumendo umo uo balebomba nankwe aleta na kalata uyu kalata alungeme janet nao wine uwalembele ni clara nkosi |
janet ashuka sana kalata pa kufika ilyo joni ashiliko bwangubwangu aisula atampa no kusoma lubali alecebaceba no kucebaceba pakuti joni emusangilisha |
muli uyu kalata clara asosele ati nali no bulanda sana pa kumfwa ukuti na iwe uli ne fumo kabili walaswa ube no mwana pamo nga elizabeth zulu |
awe mwandi cabulanda sana |
pantu nga wapaapa ninshi ubukashana bwapwililila nakalyanakalya |
ine e candesha no kupwa kukali kwine |
emulandu nabutukile ku mulume batufishe nankwe ku pritoria |
njikala nankwe nomba nga ndi na bana umulongo |
no kubipa nga nabipa nganshi |
bushe iwe ifumo lyobe lilekusekesha |
ine ndeti umukashana uwawama umubili nga iwe talingile kukwata mwana |
nga wati bufi nakubepa ale leka ukatila fye ubushiku abalumendo bakeshiba ukuti waba no mwana apo pene tawakamone wa ku kubikako amano |
ninshi apwa ilyo janet amwene aya mashiwi mukwai atala aikata na mu mutwe ubulanda bwamwishila ubukalamba |
ukufuma bulya bwine bushiku atampa ne nshila sha kuti engonaeilamo ifumo no kufwaya ukuputule cupo na joni |
ilyo joni afika pa nganda ukufuma kulya tusosele kwa banda janet ati bweleniko |
joni te wakuposako na mano janet wena apo atendeka no kututuma ati nalimo nabamushimikila umulandu wa ku biaolo |
pa kuti ahininkishe nga natesha cinecine amwipusha ati mwe bantu ndeti mwabweleni kanshi finshi ndufyenye pa kukaananjasuka |
joni amwasuka bukalibukali ati uleti no kuti mwabweleniko nga we ulewamya tala isa kuno tumfwe |
baingila bonse babili mu nganda |
apo pene joni asukushila janet kalata ilya yalwile mu cibemba ati e kalata afumine kuli banoko mwaice uyo ati |
janet camupesha amano alalakalaka fye na kalata mu minwe |
cilya ati asosepo cimo joni amuputula ati wikaana nelyo kamo pantu nga nayaleta abakukushinina cilesabipa sana |
iwe uwakutumine uyu kalata ni cibusa obe kapenta mubiyo ku lusaka kaana |
janet apakukanina pabula asumina ati kwena cinecine munandi e wantumine lelo kapenta alyupwa |
joni nga kanshi cinshi walemufishila |
janet naleti kuti wakalipa nga nakweba ica cishinka |
joni kuti nakalipa shani kalata nga pali ifisuma |
bushe ifi alembele muli uyu kalata kuti munandi alintemwa alamfushana ifyakuteeka inganda |
ine cinecine natwishika uyu mukashana teti abe uwaupwa bushe uwaupwa kuti akaana shani ukukwata abana |
nakulesha ukwasuka uyu kalata nga wayasuka pasopo |
janet apo enamine fye panshi aleyalaula ne minwe |
joni nao taishibe ukuti alyasuka kalata kale kabili lelo line no kubwela nabwela kalata |
janet ati iyoo cinecine apo wandesha nshakamubweseshe kalata wakwe |
aya mashiwi yati yapwe joni afumya icitukutuku pa kuti acipukute |
no twaice tubili twaisamwafwako ukuciwamya cilya bapwa icitukutuku calabeeka fye nge cipya |
joni asantika utwaice atupela na bishiketi twaya na kumwabo |
joni na janet nabekala mu nganda joni alesoma inyushi janet wena alecisa amalaya baumfwa akaice pa mwinshi nimwe ndeita ba joni kwa paul canda |
joni eya mune tangilako nalaisa nombaline |
janet apo na maka mu mubili yapwa ku mwenso pantu ashininkisha ukuti nomba ilya nkaama yayaishibikwa |
apo acikalipa filya pa mulandu wa kalata nga kanshi nga itesha calo lya ku biaolo nga lyaishibikwa cileisaba shani |
cilya joni ashingilila janet aleka no kucisa amalaya alatontonkanya ifyakucita pa kupusuka ku bukali bwakwa joni |
asanga inshila ya mupepi kubeepa ukulwala |
pa nshita ii janet takwali cintu cimbi ico aletinisha muno calo ngo bukali bwakwa joni |
lulya lupi amumine mu biaolo tatwalemuteeka bwino nga aibukisha |
joni afika pa nganda pa paul aingila balaposhanya na babiye |
baikala balalya ne cakulya ubwali cilya bwapwa joni kwati naishiba ukuti ababiye bali ne lyashi lyakumweba e watampako ati |
bushe bane ili nail ku cipatala tamwalemonako imyendele ya uyu tauni gelo natatamuna |
robin e mutanshi pa kwasuka ati mune kwena witila ifwe tuli fimpatanya ifyaikele pakati ka nshila |
tulekweba icishinka ukuti imisango ya mwina mobe pa nshita wali ku cipatala ifwe tayatusekesha nakalya |
yama bulya bushiku kuti twati tupitile ku biaolo no munandi canda uyu twamona palya bacindila jaivi |
mulamu kuti nga bamuselebula kuli ulya wine canga walopwele bushiku bumo ulya umundebele |
kabili teti utunganye umuntu uuli pa bukulu kuti atemwa ukucinshiwa ulya musango |
wena ngefyo wishibe ifwe twalikalipe sana no kufwaya ukulopola ulya canga lelo twatinine ukusebanya mulamu |
mulumu wena ati ashitumona fye aongoloka bayakumanina mu citenge cimbi na kapanga wine ulya |
ifwe twatampa ukumufwaya pa kumubwedesha kuno mushi |
awe ngefi twabatulila balenwa na mabotolo |
ifwe twamufumisha panse no kutendeka ukumukalipila mpaka atendeka ukulila ico amona nafulwa sana |
apo pene ukwabula no kupose nshita twalimine no kulabwela kuno mushi |
kwena no mwine wine tatwamuushile nelyo twatile tukesatila aya mashiwi ku mwina mobe pantu ulemusebanya kuli bucintomfwa bobe |
inshita robin aleshimika joni enamine fye panshi alekutika ukwabula ukuposapo ishiwi nelyo limo |
ico aumfwa robin atalala joni elyo ati mune wawamya sana pa kunshimikilako uyu mulandu |
mu cine naliumfwa mailo kuli odali umo ku cipatala |
wena aishile mu kunjipusha ilyo amwene janet aishile ku kumpempula ati |
kanshi e mukashi obe ulya mwa ulya umwene aishiba sana ukucinda jaivi |
na ine namwipusha nati nga kanshi iwe wamumwene kwi |
ebele namumwene bulya bushiku mu biaolo baleshana na george dube |
ine nati aleseka fye kanshi cinecine |
kabili bayama nabo bali balefwaya ukunshimikilako nomba na mwishiba abakalamba bali balepita mumbali nshacumfwisha umo baciloshe |
na ine nshishibe ifyoningacita na ulya mukashana nampula mu maapa |
robin ati iwe wiyesha kuyamuma pantu ali pa bukulu kuti wayambulako isha pa kubeya |
ulingile ukumufunda fye pakanwa nga wamona cakwansha watala wamutuma kuli banyina ku lusaka |
paul nao asuminisha amashiwi yasosa robin ati iyoo mune te cakwesha ukumuuma kwena |
joni ati cisuma bane nayalanda nankwe panono nga atampa ukucusha nishi mailo akalonga ukuya kuli banyina ku lusaka |
joni alaya ababiye abwelelamo kumwakwe asanga janet nasendama kwati mulwele joni amwipusha ati cinshi usendamine |
janet ndeumfwa impepo no mutwe ubwafita na fititi |
joni nga fitampile lilali |
janet kwena ni kale nomba nshipikishe fye nati pantu elyo umunandi abwela ku cipatala teti amone ukuibombela |
joni aikala pa mupando atampa kwipusha janet icalengele ukuti aye ku biaolo nelyo amulesha janet tondolo |
Subsets and Splits
No community queries yet
The top public SQL queries from the community will appear here once available.